Kam idú ľudia?

Kam idú ľudia? je ôsmy štúdiový album, ktorý v roku 1990 nahrala slovenská speváčka Marika Gombitová. Album vydalo hudobné vydavateľstvo Opus.

Tento album, ktorý znovu kompletne otextoval Kamil Peteraj bol nahrávaný s výraznou Marikinou spoluprácou s Andrejom Šebanom. Aj keď sa na trh dostal len v lete v roku 1990, bol nahrávaný ešte v priebehu roku 1989. V tom istom roku bola nahraná aj skladba „Novembrové chryzantémy“, ktorá sa z neznámych príčin na album nedostala a vyšla až na kompilácii Polnočné otázky. Pilotnou skladbou albumu bola pieseň „Babylonia“, ku ktorej vznikol aj videoklip. V roku 1989 sa Marika stretla so Stevie Wonderom. Bolo naplánované ich spoločné dueto, ktoré vydavateľstvo Opus nakoniec nezorganizovalo. 

 Zoznam skladieb 
 „Babylonia“  (Marika Gombitová/Kamil Peteraj) - 5:15
 „Rád si menil popol na hviezdy“ - (Marika Gombitová/Kamil Peteraj) - 4:20
 „Polnočné otázky“ (Marika Gombitová/Kamil Peteraj) - 4:58
 „Rádio láska“ (Andrej Šeban/Kamil Peteraj) - 4:15
 „Kríž“ (Andrej Šeban/Kamil Peteraj) - 4:53
 „Úlomky spomienok“  (pocta čínskej poézii) (Marika Gombitová/Kamil Peteraj) - 5:23
 „Dvaja“ (Andrej Šeban/Kamil Peteraj) - 3:39
 „Žiadny hazard na účet srdca“ (Marika Gombitová/Kamil Peteraj) - 4:59
 „Strom 2000“ (Marika Gombitová/Kamil Peteraj) - 3:04
 „Kam idú ľudia?“  (venované Stevie Wonderovi) (Marika Gombitová/Kamil Peteraj) - 6:07

 Výroba albumu 
Hudobníci
 Marika Gombitová – spev
 Andrej Šeban - elektrická gitara, klávesy, programované bicie, aranžmány
 Norbert Bóka - syntetizátory
 Adriena Bartošová, Elena Matúšová, Jana Kühtreiberová, Stanislav Beňačka - vokály (1. 9)
 Emil Frátrik - činely (8)
Produkcia
 Peter Smolinský - hudobná réžia
 Anton Sládek – fotografie
 Róbert Němeček - dizajn obalu
 Ivan Jombík - zvuková réžia
 Michal Ivanický - technická spolupráca
 Štefan Danko – zodpovedný editor

 Referencie 

Kategória:Hudobné albumy z 1990
Kategória:Albumy Mariky Gombitovej